Eesti Vabariik

Harju maakond

**LÄÄNE-HARJU VALLAVOLIKOGU HARIDUS-, KULTUURI- JA SOTSIAALKOMISJONI**

KOOSOLEKU PROTOKOLL

Paldiski 21.11.2023 nr 9

Algus kell 17.30, lõpp kell 19.35

Istungi toimumise koht: Paldiski Ühisgümnaasium (Rae 56, Paldiski linn)

Istungit juhatas: haridus-, kultuuri- ja sotsiaalkomisjoni esimees Viktoria Visbek

Protokollis: Viktoria Visbek

Istungist võtsid osa: komisjoni esimees Viktoria Visbek, komisjoni aseesimees Jüri Alter ja komisjoni liikmed: Aleksei Šatov, Irina Helasmäki, Vladimir Kamoza, Olga Kugal, Eda Arusoo ja Marina Nikiforova.

Puudujaid: Ena Soodla, Maret Vetemaa, Armo Hiie.

Kutsutud: finantsjuht Riina Karm, vallasekretär Anti Pärtel ja haridus-, kultuuri- ja noorsootööosakonna juhataja Liivi Siim

Osalejate leht (eraldi lehel)

**PÄEVAKORD:**

1. Lääne-Harju valla 2023. aasta lisaeelarve

*Ettekandja: finantsjuht Riina Karm*

2. Lääne-Harju valla eelarvestrateegia 2024–2027 kinnitamine

*Ettekandja: finantsjuht Riina Karm*

3. Lääne-Harju Vallavolikogu 25.09.2018 määruse nr 20 „Koolilõuna toetuse, hommikusöögi ja õhtuoote kulude kasutamise tingimused ja kord“ muutmine

*Ettekandja: haridus-, kultuuri- ja noorsootööosakonna juhataja Liivi Siim, kaasettekandja vallasekretär Anti Pärtel*

4. Informatsioon ja kohalalgatatud küsimused

**O T S U S T A T I:**

**Kinnitada ühehäälselt alljärgnev komisjoni istungi päevakord.**

**PÄEVAKORRAPUNKT 1**

**Lääne-Harju valla 2023. aasta lisaeelarve**

*Kuulati Riina Karm´i ettekannet*

Küsimusi ei esitatud.

**O T S U S T A T I:**

**Suunata volikogule vastuvõtmisele**

**PÄEVAKORRAPUNKT 2**

**Lääne-Harju valla eelarvestrateegia 2024–2027 kinnitamine**

*Kuulati Riina Karm´i ettekannet*

Küsimusi ei esitatud.

**O T S U S T A T I:**

**Suunata volikogule vastuvõtmisele**

**PÄEVAKORRAPUNKT 3**

**Lääne-Harju Vallavolikogu 25.09.2018 määruse nr 20 „Koolilõuna toetuse, hommikusöögi ja õhtuoote kulude kasutamise tingimused ja kord“ muutmine**

*Kuulati Liivi Siim ́i ettekannet*

Lääne-Harju valla koolides on toitlustuse korraldamisel üldjoontes kaks lähenemist:

\* Toitlustamine ostetakse hankega sisse Sellisel juhul pakub teenust üldjuhul ettevõte, kes korraldab toitlustamist, pakkudes tavaliselt sama menüüd erinevatele teenust sisseostvatele haridusasutustele. Toit või osa toidust valmistatakse tsentraalselt või kohapeal haridusasutuse köögis. Lääne-Harju vallas pakub toitlustusteenust Paldiski Vene Põhikoolile, Paldiski Ühisgümnaasiumile ja Laulasmaa Koolile OÜ Dussmann.

\* Teisel juhul korraldab toitlustamise kool ise ehk toidu ostmise korraldab kool ja toidu valmistavad koolis töötavad kokad ja köögitöölised. Sellisel kujul toimub see Vasalemma Põhikoolis, Padise Põhikoolis, Risti Koolis ja Lodijärve Koolis.

Aja jooksul on tekkinud vajadus täpsustada Lääne-Harju valla koolides koolilõuna toetuseks määratud eraldiste kasutamist, mis tähendab ka vanemate kaasamist koolilõuna kulude kandmisel. Nõudeid koolitoidule ning pakutava toidu energia- ja toitainesisaldusele reguleerib sotsiaalministri 15.01.2008 määrus nr 8 „Tervisekaitsenõuded toitlustamisele koolieelses lasteasutuses ja koolis". Läbi muudatuste koolilõuna rahastamisel soovib vald muuta toitlustamise süsteemi efektiivsemaks, s.h vähendada toidu raiskamist, aga mis kõige olulisem – siis vaatamata viimaste aastate jooksul tooraine, energia- ja muude sisendite hinnatõusu valguses jätkuvalt tagada koolitoidu vastavus kvaliteedinõuetele.

 Vallavalitsuse korraldusega kehtestatakse koolilõuna maksumus (sisaldab ka hommikusööki ja õhtuoodet) ja tasumise jaotus. Maksumuse aluseks on valla keskmise toidupäeva maksumus, arvestades koolitoidu proportsioone hinnas.

|  |  |  |  |
| --- | --- | --- | --- |
|  | **Toidu maksumus** | **Omavalitsuse eelarve osa** | **Vanema osa** |
| **Hommikusöök** | 0,32 | 0,00 | 0,32 |
| **Lõuna** | 2,00 | 1,20 | 0,80 |
| **Õhtuoode**  | 0,50 | 0,00 | 0,50 |

Selliselt kujuneks lapsevanema maksimaalne omaosalus lapse toidupäeva tasumisel 20 koolipäeva korral **32,40** eurot lapse kohta kuus. Kui lapsevanem valib ainult lõunasöögi, siis kujuneb lapsevanema jaoks vastav summa **16 eurot** lapse kohta kuus, millest riik ja omavalitsus panustavad veel lisaks **24 euroga** kuus.

Lapsevanema poolt koolilõuna eest tasumine hakkab toimuma infosüsteemi ARNO iseteenindusportaali kaudu.

Toimus arutelu.

Komisjoni täiendavatele küsimustele vastas finantsjuht Riina Karm ja vallasekretär Anti Pärtel.

**O T S U S T A T I:**

**Suunata volikogule vastuvõtmisele**

*(allkirjastatud digitaalselt)*

Viktoria Visbek

komisjoni esimees

komisjoni protokollija